recursal/SuperWikiNEXT-32B huggingface dataset:
***Ѕвездена ноќ*** (холандски: *De sterrennacht*) е слика на познатиот холандски постимпресионсист Винсент ван Гог. На сликата е претставен погледот од прозорецот на собата во санаториумот во кој уметникот престојувал. Сликата е насликана во дневни услови по сеќавање. Од 1941 година претставува дел од колекцијата на Музејот на модерна уметност во Њујорк, САД. Оваа слика се смета за ремек-дело на Ван Гог.

Генеза
------

Скица делото направена од Ван Гог откако сликата била нацртана. Во средината на септември 1889 после тешката криза која уметникот ја имал (и која траела од средината на јули до крајот на август) решил да го вклучи неговото *Истражување на ноќта* во следните свои дела кои планирал да му ги испрати на својот брат Тео во Париз. Во едно од своите писма до својот брат тој кажува дека не е задоволен од сликата.

Инспирација за други уметници
-----------------------------

Сликата *Ѕвездена ноќ* претставувала инспирација за повеќе уметници:

* Францускиот композитор Анри Дитије (Henri Dutilleux) напишал оркестарска композиција под наслов „*Стебла, бегство, движења*";
* Американската поетеса Ан Секстон има напишано поема под наслов „Ѕвездената ноќ";
* Канадскиот композитор Џанкарло Скалија има напишано композиција за пијано под истиот наслов;
* Песната „*Винсент*" на Дон Меклин е, исто така, инспирирана од ова дело и започнува со зборовите „Starry, Starry Night...".

Галерија
--------

* 
* 
* 
*

Наводи
------

1. 1 2  Letter 607 Архивирано на 4 март 2016 г.

Надворешни врски
----------------

* *The Starry Night* in the MoMA Online Collection
* smARThistory: van Gogh's *Starry Night* Архивирано на 9 јули 2007 г.
* Multimedia study of van Gogh, McLean and Sexton
* On Exhibit at the Van Gogh Museum in Amsterdam February 13-June 7 2009, retrieved 31 јануари, 2009 Архивирано на 4 март 2012 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 176354386
* LCCN: n2005026038
* GND: 4209985-7
* SUDOC: 030024366
* BNF: cb12152516w (податоци)

 |

 |
Ахил ја преврзува раката на Патрокле, слика од вазна направена околу 500 године п. н. е.
**Патрокле** или **Патрокло** (грчки јазик: *Πατροκλῆς* = „таткова слава", латински јазик: *Patroclus*) — јунак од старогрчката митологија син на Менетиј и Полимела од Опунт, внук на Актор, инаку најблискиот пријател на Ахил со кого израснал и бил воспитан задно. Постојат различни верувања за односот на Патрокле кон Ахил. Зенон од Елеја во својот „Симпозиум" ја прикажува нивната врска како пријателска, додека во Платоновиот „Симпозиум" и во повеќето старогрчки записи стои дека тие биле љубовници.

Митот за Патрокле
-----------------

Не постојат многу записи за Патрокле, а најподробно е опишан во Хомеровото дело „Илијада". Тој бил млад кога почнала Тројанската војна, а Одисеј (кралот на Итака) го поканил да се бори во војната. Додека се разгорувала Тројанската војна, Ахил не му дозволувал на Патрокле да учествува во борбата, бидејќи се плашел за неговиот живот. Кога се засилила кавгата меѓу Ахил и Агамемнон, (кралот на Микена), Ахил одлучил следното утро да се вратат назад во Грција. Патрокле бил бесен поради тоа што не добил шанса да се бори, па одлучил утрото да го облече ахиловиот оклоп, да го земе неговото оружје и да тргне со Мирмидонците (Ахиловата мала војска од 50 луѓе) во борба. Во борбата никој не знаел дека во оклопот на Ахил, всушност, е Патрокле. Него го пресретнал Хектор и започнал двобојот меѓу нив, а малку подоцна Хектор го убил.

Извори
------

* Michelakis, Pantelis (2007). *Achilles in Greek Tragedy*. Cambridge University Press.

Наводи
------

1. ↑  „Registar imena i reči s objašnjenjima" во: Krista Volf, *Kasandra*. Sarajevo: Svjetlost, 1987, стр. 169.
**Битола, мој роден крај** — македонска народна песна, текст и музика од Ајри Демировски. Песната била напишана во 1944 година во Загреб, а првпат била изведена во 1950 година на прослава во Битола.

Историја
--------

Демировски ја напишал песната во 1944 година во Загреб каде го изучувал графичкиот занает и имал носталгија за Битола. Својата прва изведба песната ја доживеала на прослава пред Народниот театар во Битола каде ја испеал Ајри во придружба на оркестарот на Радио Битола.

Текст
-----

Битола, мој роден крај,
Во тебе сум роден,
За мене си рај.
Битола, мој роден крај,
Јас те сакам од срце, знај.
Битола, мој роден крај,
Јас те сакам, за тебе пеам.
Многу градови, села пројдов,
Како тебе Битола, нигде не најдов.
Битола, мој роден крај,
Јас те сакам од срце, знај.
Битола, мој роден крај,
Јас те сакам, за тебе пеам.
Еј, роден крај, кој би можел,
Збогум да ти рече, да не заплаче.
Битола, мој роден крај,
Јас те сакам од срце, знај.
Битола, мој роден крај,
Јас те сакам, за тебе пеам.

Наводи
------

1. ↑  „Битола, мој роден крај". pesna.org. 2 ноември 2009. Архивирано од изворникот на 2018-07-23. Посетено на 4 февруари 2021.
2. 1 2  „Како се роди песната „Битола, мој роден крај"". Bitola info. 2008. Посетено на 4 февруари 2021.

Надворешни врски
----------------

* Текст и музика на pesna.org Архивирано на 23 јули 2018 г.
Лого
**S-Банка** е финска банка за малопродажба и менаџирање со богатство. Таа е во сопственост на СОК корпорација и регионалните задруги во S-Групација, финска кооперативна организација за трговија на мало.

S-Банка е првата таканаречена „супермаркет банка" во Финска со 776 вработени (2022 година).

На крајот на 2022 година, банката имала околу 3,2 милиони клиенти.

На 31 мај 2023 година, Ханделсбанка потпишале договор со S-Банка, Ома Заштеда Банка Плц (ОмаСп) и Фениа Лајф Осигурување Компани Лтд. за продажба на финскиот бизнис на банката за малопродажно банкарство, управување со средства и инвестициски услуги на S-Банка, нејзиниот бизнис за мали и средни претпријатија на Ома Сп и неговиот бизнис за животно осигурување, вклучувајќи инвестиции, пензиско и заемно осигурување, на Фениа.

Страните очекуваат трансакцијата да биде завршена во втората половина на 2024 година. По комплетирањето, S-Банка ќе стане четврта по големина банка во малопродажните станбени кредити и депозити на финскиот пазар.

S-Банка е назначена како Значајна институција од стапувањето во сила на Европската банкарска супервизија кон крајот на 2014 година, и како последица таа е директно надгледувана од Европската централна банка.

Казни
-----

Во 2019 година, С-Банка била казнета околу. 1 милион евра поради слабото следење на перењето пари. Не било пронајдено вистинско перење пари, но проблемот бил во лошата усогласеност со законските барања „познајте го вашиот клиент ".

Наводи
------

1. ↑  „Annual report 2022".
2. ↑  „S-Bank to acquire Handelsbanken's private customer ops in Finland". *News* (англиски). 2023-05-31. Посетено на 2023-08-18.
3. ↑  „The list of significant supervised entities and the list of less significant institutions" (PDF). *European Central Bank*. 4 September 2014.
4. ↑  „List of supervised entities" (PDF). *European Central Bank*. 1 January 2023.
5. ↑  S-Bank fined nearly €1m over lax monitoring of money laundering YLE 18.12.2019

Надворешни врски
----------------

* Портал: Финска
* Портал: Банка

* S-Банка (на фински)
* S-Банка (на шведски)
Поглед на селото Лесковица во Лакавичката долина
Поглед на Лакавичката долина и висорамнина од падините на Серта над с.Лубница
**Лакавица**, се среќава и како **Лакавичко** и **Лакавицата**) — географска и историско-етнографска област во Македонија која ја опфаќа долината на реката (Крива) Лакавица и околните планински падини на планините Серта (Конечка) и Смрдеш. Најголемиот дел од областа потпаѓа во рамки на Општина Конче во Радовишко, а останатиот помал дел влегува во составот на Општина Штип.

Географија и местоположба
-------------------------

Лакавичката област се наоѓа во Источна Македонија односно се протега по целото течение на реката Крива Лакавица во правец од југ - југоисток кон север - северозапад, помеѓу Штип во долината на Брегалница на север и северозапад, Струмичко-радовишката Котлина на исток и југоисток, Валандовско-гевгелиската област на југ и Тиквешијата на запад.

### Граници

Границата на североисток оди по билото на планината Смрдеш и нејзината огранка Еленица кои ја одделуваат од Радовишкото и Струмичкото Поле, од запад е оградена од Конечка Планина (Серта) која ја одделува од Неготинско односно Тиквешката Котлина, додека од југ е оградена од Градешка Планина која претставува продолжение и огранка на Серта. Во овие граници областа опфаќа површина околу 500 км2.

Во делото на д-р Милош Константинов *„Македонци"* вели:

> *Во штипско има 72 населени места. Тие се наоѓаат во околијата на Штип, а делумно во потпределот **Лакавица**, **што ја опфаќа целата должина на истоимената река (Крива Лакавица) меѓу планините Смрдеш и Серта од југоисточната страна и падините на Плачковица од северозапад. Оттаму**, потпределот Лакавица, односно неговите населени места, **освен на Штипско им припаѓаат уште и на Радовишко**.* 
> 
>

Наводи
------

1. ↑  Според кажување на жител на с. Дедино, забележале Марио Шаревски, Тони Ристовски, Кирил Симеоновски на 02.04.2016. Забележано и од кажувања на жители на с.Лубница од Марио Шаревски на 10.12.2018
2. ↑  Петров, Ѓорче (1896). превод: Марио Шаревски (уред.). *Материјали по изучувањето на Македонија* (2016. изд.). Скопје: Единствена Македонија. стр. 442. ISBN 978-608-245-113-8.
3. ↑  Константинов, Милош (1992). *Македонци*. Скопје: МАРИНГ. стр. 189.

Координати: 41°35′31″N 22°17′35″E﻿ / ﻿41.59194° СГШ; 22.29306° ИГД﻿ / 41.59194; 22.29306
**Димитар Малиданов** - македонски сликар и графичар.

Животопис
---------

Малиданов е роден на 5 декември 1946 година во воденското село Саракиново, Грција (Саракини на грчки). За време на Грчката граѓанска војна, избегал од земјата во групата таканаречени деца бегалци. Во 1972 година дипломирал на отсекот сликарство на Академијата за ликовни уметности во Љубљана кај професор Габриел Ступица. По отворањето на Факултетот за ликовни уметности на Универзитетот во Скопје, Малиданов почнал да предава графика на истиот. Работел на факултетот од 1981 до 2010 година, а од 2006 до 2010 година бил негов декан. Автор е на многу самостојни и учесник на многу групни изложби. За својата уметничка и педагошка дејност добитник е на многу награди, меѓу кои и на наградата „11 Октомври".

Наводи
------



1. 1 2  „Изложба на Димитар Малиданов во Уметничка галерија". Kumanovo News. 14 март 2014. Посетено на 10 юни 2017. Проверете ги датумските вредности во: `|accessdate=` (help)
2. ↑  *Македонска енциклопедија, том II*. Скопје: Македонска академија на науките и уметностите. 2009. стр. 905. ISBN 978-608-203-024-1.
**Аслан Масхадов** (чеченски: *Аслан Али кант Масхадан*) (21 септември 1951

 - 8 март 2005

) — водач на чеченските сепаратистички бунтовници и трет претседатеч на Чеченска република Ичкерија.

Аслан Масхадов бил еден од најзаслужните во победата на чеченските сили во текот на Првата чеченска војна по чиј крај де факто била создадена независна Ичкерија. За претседател на Чеченија бил избран во јануари 1997 година. По започнувањето на Втората чеченска војна во 1999 година, тој повторно се вратил кон герилскиот отпор против руската армија. Масхадов бил убиен во Толстој-Јурт, во март 2005 година.

Директорот на руската Федерална служба за безбедност Николај Патрушев, изјавил дека во специјална операција во Толстој-Јурт во Чеченија дека е ликвидиран "*меѓународниот терорист*" Аслан Масхадов. Руските власти го обвиниле Масхадов за серија смртоносни напади во Русија, вклучувајќи го и киднапирањето во Беслан во кое загинале преку 300 заложници, од кои половината биле деца.

Наводи
------

1. ↑  Vatchagaev, Mairbek (2005). „The role of Sufism in the Chechen resistance". *North Caucasus Analysis*. Jamestown Foundation. **6** (16). `|access-date=` бара `|url=` (help)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 73615623
* LCCN: no2006100962
* ISNI: 0000 0000 4490 0028
* GND: 1011343282
* SUDOC: 153922036
* BNF: cb16778058w (податоци)

 |

 |
**Мини** — британска автомобилска марка, основана во 1969 година, која од 2000 година е во сопственост на БМВ. Автомобилите Мини се произведуваат во фабриките во Обединетото Кралство, во Австрија и во Холандија. Името „мини" започнало да се користи во 1959 година, но дури десет години подоцна станало посебна автомобилска марка, заменувајќи ги претходните „Остин Мини" и „Морис Мини". Во 1994 година, БМВ ја купила групата Ровер, која била сопственик на марката Мини.

Историја
--------

Мини Купер
Првобитно, Мини била линија мали автомобили кои ги произведувало претпријатието Бритиш мотор корпорејшн (*British Motor Corporation*, *BMC*), кое во 1966 година станало дел од Бритиш мотор холдингс (*British Motor Holdings*), а тоа, пак, се споило со Лејланд моторс (*Leyland Motors*) во 1968 година. Во 1980-тите, претпријатието Бритиш лејланд било поделено и во 1988 година, групата Ровер (која била сопственик на Мини) била купена од Бритиш Ероспејс (*British Aerospace*). Под името Мини се произведувале неколку модели: Морис Мини-Мајнор (Morris Mini-Minor), Остин севен (Austin Seven), Кантримен (Countryman), Моук (Moke), 1275ГТ и Клабмен (Clubman). Посилните верзии на овие модели се продавале со името Купер како резултат на соработката со тркачката легенда Џон Купер. Првобитниот модел Мини се произведувал до 2000 година. Во 1994 година, групата Ровер била купена од БМВ, а во 2000 година била поделена при што БМВ ја задржало марката Мини. Во 1995 година започнало развивањето на современиот модел на Мини, кој на пазарот се појавил во 2001 година.

Наводи
------

1. ↑  Michael Sedgwick & Mark Gillies, A-Z of Cars 1945–1970, 1986
2. ↑  Adams, Keith; Ian Nicholls. „Mini development story Pt.2". *AROnline*. Архивирано од изворникот на 3 October 2011.
3. ↑  Prosser, Dan (10 November 2010). „MINI joins the World Rally Championship". *The Telegraph*. London. Архивирано од изворникот 12 January 2022. Посетено на 7 September 2011.
4. 1 2 3  Reed, Chris (1994). *Complete Mini: 35 Years of Production History, Model Changes, Performance Data*. Croydon: MRP. ISBN 0-947981-88-8.
5. ↑  Cobb, James G. (15 September 2000). „New Mini: Retro in a Smaller Role". *The New York Times*. Посетено на 21 November 2010.
Алуминиумска табакера
 Табакера обложена со црна кожа чија внатрешност е полна со цигари.
 Табакера испишана со симболи на ционистичко студенстко здружение (Studentenverbindung), во збирката на Еврејскиот музеј на Швајцарија.
**Табакера** — џебна кутија што се користи за сместување на тутун или мал број цигари и спречување на нивно туткање. Типична табакера е рамна кутија (најчесто метална) што се отвора симетрично на две половини. Во секоја половина е сместен ред цигари, кои често се прицврстени со пружина или еластична лента. Некои табакери се едноставно цврсти кутии кои се користат за сместување на стандардни пакувања цигари.

Видови и употреби
-----------------

Во денешно време не сите табакери се метални, некои се и од пластика. Други доаѓаат со дополнителни функции, како што се вградени запалки или пепелници.

Во Соединетите Држави во 1920-тите и 1930-тите, типичните табакери содржеле 50 цигари. Поради оваа причина, тие понекогаш биле нарекувани „*flat fifties".*

 Табакера од змиска кожа дизајнирана од Пјер Легрен, околу 1925 година.
Табакерите се модни додатоци во културата на пушењето. Како такви, тие можат да бидат направени од благородни метали, украсени со уметнички гравури, монограми и накит. Петар Карл Фаберже, иако најпознат по своите Фабержеови јајца, исто така направил прекрасни табакери од злато и скапоцени камења за семејството на царот. Некои (на пример, онаа што и припаѓа на Даниела Стил) се вели дека вреди 25.000 долари.

Табакерите се исто така колекционерски предмети.

За време на двете светски војни, табакерите биле популарни кај војниците, а многу ветерани од Првата и Втората светска војна (на пример, Џејмс Духан) рекле дека табакерите им го спасиле животот со запирање на куршумите.

Галерија на табакери од Музејот на тутунот во Прилеп
----------------------------------------------------

* Табакера во техника на филигранТабакера во техника на филигран
* Табакера од ниелоТабакера од ниело
* Табакера од ниело пастаТабакера од ниело паста
* Витрина со табакериВитрина со табакери

Поврзано
--------

* Музеј на тутун

Наводи
------

1. ↑  „табакера" — Дигитален речник на македонскиот јазик
2. ↑  „табакера" — Официјален дигитален речник на македонскиот јазик
3. ↑  "Campus Publicity", January 28, 1935, *Time*
4. ↑  B, Giorgio. „Dedications on silver cigarette boxes - an article on ASCAS: Association of Small Collectors of Antique Silver website". *www.ascasonline.org*. Посетено на 2017-03-19.
5. ↑  "Smoking Related Collectables" Архивирано на 9 март 2011 г. originally published in the UK monthly magazine *What It's Worth?*)
6. ↑  Vickie L. Bane, Lorenzo Benet (1995) "The Lives of Danielle Steel: The Unauthorized Biography of America's #1 Best-Selling Author" ISBN 0-312-95575-8 p. 340
7. ↑  „E-Cigarettes 95% Less Harmful Than Traditional Tobacco". *esigaret-kopen.nl* (холандски). Архивирано од изворникот на April 29, 2017. Посетено на 2017-03-19.
8. ↑  Day, Elizabeth (15 octobre 2003). „Film star glamour of cigarette cases hides truth for smokers". *The Daily Telegraph*. Посетено на 2009-01-14. Проверете ги датумските вредности во: `|date=` (help)
*Однесено од виорот* — епска љубовна драма
**Драма** — филмски жанр заснован на развојот, честопати емотивен, на реалистични ликови што заплетот ги става во судир едни со други, со самите себе, со општеството, па дури и со природните појави. Жанрот е исклучително широк, вклучувајќи бројни поджанрови како криминалистичка драма, љубовна драма, историска драма и други. Сите облици на кино или телевизија што вклучуваат измислени приказни се видови драма во поширока смисла, доколку нивното раскажување се постигнува со помош на глумци што претставуваат ликови. Во оваа поширока смисла, драмата е начин различен од романите, расказите и раскажувачката поезија или песните. Во современата епоха, пред раѓањето на киното или телевизијата, „драмата" во театарот била вид претстава што не била ниту комедија, ниту трагедија. Токму оваа потесна смисла ја усвоиле филмската и телевизиската индустрија, заедно со филмските студии. „Радиодрама" се користела во двете смисли — првично пренесена во изведба во живо, искористена била и за да се опише посериозниот крај на драмското производство на радиото.

Наводи
------

1. ↑  „Drama". Merriam-Webster, Incorporated. 2015. a play, movie, television show, that is about a serious subject and is not meant to make the audience laugh
2. ↑  www.allmovie.com
3. ↑  Elam (1980, 98).
4. ↑  Banham (1998, 894–900).

Надворешни врски
----------------

|  |  |
| --- | --- |
| Ризница | „Драма (филмски жанр)" на Ризницата ? |

* Playwright Part 3
**Ламија Тановиќ** (Зеница, Босна и Херцеговина, 22 април 1947 година) е универзитетски професор по атомска и јадрена физика и физика на цврста состојба, член на Европската академија на науките и уметностите, почесен професор во Сараево.

Биографија
----------

Ламија Тановиќ отсекогаш била најдобриот ученик во училиштето. Била вредна и амбициозна, но била и вешто и живо дете, се занимавала со гимнастика и во 60-тите била трета во БиХ, играла и ракомет и глумела во Пионерскиот театар во Зеница, каде што е родена и израсната. Во средно училиште, нејзиниот професор по физика забележал дека е многу талентирана за физика и дека требало да го прави тоа. Затоа решила да се запише на Природно-математичкиот факултет во Сараево, насока физика. Потоа се запишала на магистерски и докторски студии од областа на физиката на Универзитетот во Белград, во поранешна Југославија. Ламија Тановиќ предавала механика, термодинамика, молекуларна кинетичка теорија, оптика, атомска физика, јадрена физика, физика на цврста состојба и експериментални методи по модерна физика на Универзитетот во Сараево, каде што работела како професор од 1973 година магистрира во Винча, Белград, заедно со нејзиниот сопруг Ненад Тановиќ. Областа со која се занимавала била физика на јонизиран гас и физика на плазма. Професорката Тановиќ извесно време живеела и во Данска, Шведска и Англија, но сепак се вратила во Сараево, каде живее и денес.

### Семејството

Ламија Тановиќ е мажена, мајка на две ќерки. И двете тргнаа по сосема поинаков пат, се одлучиле за англискиот јазик. Помладата е во Америка, каде што ја завршува својата теза, додека постарата е искусен симултан преведувач.

### Хоби

Ламија има неколку хоби, како што се скијање, шиење и читање.

Наводи
------

1. ↑  „Lamijom Tanović: Meni je u BiH uvijek bilo najljepše". *Nezavisne novine*. Посетено на 9. 3. 2022. Проверете ги датумските вредности во: `|accessdate=` (help)
2. ↑  „Lamija Tanović Atomic and Nuclear Physicist". *Humanityinaction*. Посетено на 9. 3. 2022. Проверете ги датумските вредности во: `|accessdate=` (help)
3. 1 2 3  „Lamija Tanović-Profesorica za sva vremena". *Ladies in*. Архивирано од изворникот на 2022-04-08. Посетено на 9. 3. 2022. Проверете ги датумските вредности во: `|accessdate=` (help)
4. ↑  „Lamija Tanovic". *European Academy of Sciences - EurASc*. Посетено на 9. 3. 2022. Проверете ги датумските вредности во: `|accessdate=` (help)
**Цитохром P450, семејство 10**, познат и како **CYP10**, е белковинско семејство на цитохром P450 пронајдена во Lophotrochozoa и припаѓа на митохондријалниот клан *CYP* s, кој се наоѓа во внатрешната мембрана на митохондриите (IMM). Првиот ген идентификуван во ова семејство е **CYP10A1** од *Lymnaea stagnalis* ( полжав во езерце ), кој е високо изразен во анатомски термини за локација што произведуваат женски гонадотропен хормон.

Наводи
------

1. ↑  Teunissen, Y; Geraerts, WP; van Heerikhuizen, H; Planta, RJ; Joosse, J (August 1992). „Molecular cloning of a cDNA encoding a member of a novel cytochrome P450 family in the mollusc Lymnaea stagnalis". *Journal of Biochemistry*. **112** (2): 249–52. doi:10.1093/oxfordjournals.jbchem.a123885. PMID 1400265.
Карта на Лудвиговиот канал.
 Различните проекти за поврзување на Мајна и Дунав
 „*Карта и должински профил на Лудвиговиот канал*" (1845), Шталштих фон Алекзандер Маркс.
 Каналот во Бамберг.
**Лудвигов Канал** (германски: Ludwigskanal; или Ludwig-Donau-Main-Kanal) — напуштен канал во јужна Германија.

Каналот ја поврзувал реката Дунав кај Келхајм со реката Мајна во Бамберг, поврзувајќи го сливот на Дунав со сливот на Рајна. Првото остварување на сонот да им се овозможи на бродовите да пловат од Северното Море до Црното Море, Лудвиговиот Канал се покажал како неодржлив и на крајот бил наследен од поголем канал, повеќе од еден век подоцна.

Именуван по кралот Лудвиг I Баварски, каналот бил изграден помеѓу 1836 и 1846 година. Додека Мајна и Дунав биле широки канализирани реки, Лудвиговиот Канал бил тесен канал, со бројни преводници и недостиг од водоснабдување до нивото на врвот. Каналот станал тесно грло, а работата на водниот пат набрзо станала неекономична. Понатамошна шајка во ковчегот на каналот била конкуренцијата од брзоразвивачката железничка мрежа во јужните германски држави. Наместо да се поправи штетата претрпена за време на Втората светска војна, (каналот е блиску до бомбардираниот град Нирнберг), каналот конечно бил напуштен во 1950 година.

Изградбата на замената на Лудвиговиот Канал , многу поголемиот Канал Рајна-Мајна-Дунав, започнала во 1921 година, но не била завршена до 1992 година. Новиот канал е пократок и следи траса кон југ и запад од претходниот канал.

Остатоци од Лудвиговиот Канал
-----------------------------

Денес, меѓу Нирнберг и Берхинг сè уште има околу 60 км канал во добра состојба. Некои од преводниците сè уште функционираат, а дел од патеката за влечење е претворена во велосипедска патека. Стариот канал се приближува до новиот канал кај Полантен, и оттаму двата канала течат низводно напоредно, на крајот се среќаваат на 5 км јужно од Берхинг.

Наводи
------

1. ↑  „Emerald historical facts". Архивирано од изворникот на 2020-06-03. Посетено на 2024-01-06.
2. ↑  Historical source
3. ↑  Encyclopaedia Britannica source
4. ↑  Tourist sources
5. ↑  Encyclopaedia Britannica source
6. ↑  The Old Canal Today

Надворешни врски
----------------

|  |  |
| --- | --- |
| Ризница | „Лудвигов Канал" на Ризницата ? |

* „Ludwig-Donau-Main-Kanal". *Ludwig-Donau-Main-Kanal* (германски). Посетено на 6 јануари 2024.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 244532378
* GND: 4036473-2

 |

 |
**Роберт Емет Харрон** (англиски: *Robert Emmett Harron*; 12 април 1893 - 5 септември 1920) бил американски филмски глумец од раната нема филмска ера. Иако глумел во повеќе од 200 филмови, тој е познат по своите улоги во филмовите под режија на Д. В. Грифит, „Раѓањето на нацијата" (1915) и „Нетолеранција" (1916).

Животопис
---------

Харрон бил постар брат на филмските глумци Џон Харон и Мери Харон. Роден бил во Њујорк и Харрон бил второто најстаро дете од девет браќа и сестри во сиромашно ирско-католичко семејство од работничка класа. Помладите браќа и сестри на Харон, Џон (со прекарот "Џони"), Марија и Чарлс исто така станале глумци, додека една од неговите помлади сестри, Теси, била статист во немите филмови. Чарлс бил убиен во сообраќајна несреќа во декември 1915 година. Теси починала од шпански грип во 1918 година, додека братот на Харон, Џон, починал од мозочен менингитис во 1939 година.

Харон учел во училиштето Сент Џон во Гринич Вилиџ. На четиринаесетгодишна возраст, тој работел како момче во американското Биографско студио. Во прилог на обврските за чистење, Харон, исто така, се појавил како статист во неколку шорцеви за студиото.

Наводи
------

1. ↑  Slide, Anthony (2002). *Silent Players: A Biographical and Autobiographical Study of 100 Silent Film Actors and Actresses*. The University Press of Kentucky. стр. 173, 175. ISBN 0-813-12249-X.
2. ↑  Soister, John T. (2012). *American Silent Horror, Science Fiction and Fantasy Feature Films, 1913-1929*. McFarland. стр. 20–21. ISBN 0-786-48790-9.
3. ↑  Kear, Lynn; King, James (2009). *Evelyn Brent: The Life and Films of Hollywood's Lady Crook*. McFarland. стр. 212. ISBN 0-786-45468-7.
4. ↑  Golden, Eve (2000). *Golden Images: 41 Essays on Silent Film Stars*. McFarland. стр. 49. ISBN 0-786-48354-7.
5. ↑  Lowery, Carolyn (1920). *The First One Hundred Noted Men and Women of the Screen*. Moffat, Yard. стр. 66.

Надворешни врски
----------------

* Роберт Харон на Ризницата
* Роберт Харон на  Семрежната филмска база на податоци (англиски)

* Robert Harron at Silents Are Golden
* Роберт Харон на Find a Grave (англиски)
**Свети Димитриј** (грчки: *Άγιος Δημήτριος*) — црква во гратчето Бојмица, Гуменџиско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.

Историја
--------

Во 1843 г. османлиската власт дала дозвола за изградба на црква во селото. Жителите веднаш почнале со изградбата на „Св. Димитриј", завршувајќи ја во 1859 г.

Христос Седржител, фреска од таванот на средниот кораб

Архитектура
-----------

Црквата е трикорабна базилика, типична за своето време. По населувањето на грчките доселеници во 1922 г. црквата е проширена на запад. Храмот има внатрешни димензии од 24,40 × 9,65 м. Корабите се одделени од девет пара столбови, од кои последнииот пар е зад иконостасот. По издолжувањето на црквата на запад, трем останал само на југ. Нишите на ѓаконикот и жртвеникот се вградени во дебелината на самиот источен ѕид, а нишата на олтарот е полукружна и одвнатре и однадвор. Храмот има три влеза — два од југ и еден од запад. Од нив оригинален е само јужниот, и во нишата над него има дел од фреска на покровителот Димитрија Солунски. Ѕидаријата е направена од речни камења, а аглите се од камени блокови изделкани правоаголно.

Внатрешност
-----------

Од особен интерес е внатрешноста на црквата. Живописана е од 1860 до 1862 г. од познатиот зограф Маргарит Ламбу од погрченото солунско село Кулакија. Таваните имаат силни бои и геометриски форми. Предниците на аркадите имаат наивни фрески со сцени од житието на Христос. Владичкиот престол и амвонот се резбани и насликани со силни бои. Јужно од црквата има куловидна камбанарија. Во храмот има икони од Авраам Папандреу (1852) и Дамјанос Георгиу (1869, 1871, 1873), на кулакискиот зограф Николаос Константину и на Димитар Вангелов од Петрово, Ениџевардарско.

Во 1981 г. црквата е прогласена за споменик на културата.

Поврзано
--------

* Гуменџиско-бојмичко-ругуновска епархија

Наводи
------

1. 1 2 3 4  „12. Ιερός ναός Αγίου Δημητρίου Αξιούπολης". Ανάδειξη των Μεταβυζαντινών Μνημείων στην Μητροπολιτική Περιφέρεια Γουμενίσσης- Αξιουπόλεως - Πολυκάστρου μέ κέντρο τό Δήμο Ευρωπού. Архивирано од изворникот на 2014-08-09. Посетено на 24 јуни 2014.
2. ↑  „Αξιούπολη, Ι.Ν. Αγίου Δημητρίου". Enjoy Kilkis. Архивирано од изворникот на 2021-06-20. Посетено на 14 март 2018.
3. ↑  „Εκκλησίες που έχουν κηρυχτεί μνημεία". Στα Πλάγια Παιονίας. Посетено на 17 февруари 2022.
4. ↑  „Αξιούπολη". hellenica.de. Архивирано од изворникот на 2014-05-04.
5. ↑  „Ταξιδεύοντας με τους ζωγράφους" (PDF). Υπουργείο Πολιτισμού και Αθλητισμού. Εφορεία Αρχαιοτήτων Κιλκίς. Посетено на 23 јуни 2018.
6. ↑  „ΥΑ ΥΠΠΕ/ΑΡΧ/Β1/Φ34/76086/1797/9-12-1981 - ΦΕΚ 775/Β/22-12-1981". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2022-05-14. Посетено на 23 октомври 2014.

Надворешни врски
----------------

* Црква „Св. Димитриј" - Бојмица на Ризницата ?
**Маргот Бенгтсон** (родена 1943 година) е шведски психолог и читател по психологија на Лундскиот универзитет. Таа е позната по своите истражувања во развојната, социјалната, феминистичката и критичката психологија, особено со истражувањето за полот, моќта, идентитетот и социјалната класа.

Бенгтсон докторирала психологија на Лундскиот универзитет во 1983 година  и била назначена за Читател по применета психологија на Лундскиот универзитет во 1986 година. Нејзината рана работа „се фокусирала на тоа како потребите на општеството, жените да влезат во работната сила се разликуваат со трендовите во психолошките истражувања за разликите во половите". Нејзината подоцнежна работа „ги следела интеракциите помеѓу поголемите политички промени и промените во родовиот идентитет на шведските млади".

Наводи
------

1. ↑  „Margot Bengtsson". Lund University. Архивирано од изворникот на 2013-03-08.
2. 1 2  Magnusson, Eva; Haavind, Hanne (2011). „Feminist Approaches to Psychology in the Nordic Countries: The Fates of Feminism in Psychology in Modern Welfare Societies". Во Rutherford, Alexandra; и др. (уред.). *Handbook of International Feminisms: Perspectives on Psychology, Women, Culture, and Rights*. Springer Science+Business Media. стр. 159. ISBN 9781441998699.
3. ↑  *Kvinnovetenskaplig tidskrift Архивирано на 22 март 2019 г.*, no 1, 1985, p. 48
4. ↑  Docentutnämningar Samhällsvetenskapliga fakulteten 1966–2014
5. ↑  Margot Bengtsson
**Захар Прилепин** (1975) - руски писател.

Животопис
---------

Прилепин е роден во селото Иљинка во Рјазањската област. Дипломирал на филолошкиот факултет при Универзитетот на Нижегород. На почетокот, работел како обезбедување во ноќните клубови, физички работник, гробар, а како командант на една единица на ОМОН (одделение на полицијата за посебни намени) учествувал во војната во Чеченија. Потоа, работел како новинар.

Творештво
---------

Прилепин е еден од водечките руски писатели, добитник на бројни руски награди, како: „Верните синови на Русија", „Национален бестселер", „Супернацбест" итн. Неговите дела се вклучени како задолжителна или препорачана литература во наставните програми на пет руски универзитети. Најпознати негови дела се: „Грев", „Чевли полни со жешка вотка", „Сањка", „Дојдов од Русија", „Патологии" и „Црниот мајмун".

Наводи
------

1. 1 2  *Riba, patka, vodozemac: Priče o životinjama* (Priredila Ljubica Arsić). Beograd: Laguna, 2014, стр. 182.
Тиамин пирофосфат

|  |  |
| --- | --- |
|      | Ве молиме, обрнете внимание на ова **важно предупредување**во врска со темите од **областа на медицината (здравјето)**. |

**Бери-бери** или **Берибери** е невролошко и кардиоваскуларно пореметување коешто настанува заради недостаток на витамин Б1. Оваа болест денес е доста ретка. Витамин Б1 е доста распространет во природата. Се наоѓа во секое овошје, житарици (особено интегрални) и зеленчук. Белиот шеќер и белото брашно немаат витамин Б1. Исхраната заснована на овошје, зеленчук и житарици ги задоволува потребите на организмот за овој витамин.

Бери-бери како тема во уметноста и во популарната култура
---------------------------------------------------------

* „Бери-бери" (*Beri-beri*) - песна на швајцарската панк-рок група „Клинекс/ЛиЛиПУТ" (*Kleenex/LiLiPUT*).

Наводи
------

1. ↑  YouTube, Kleenex/LiLiPUT - Beri-Beri (from Kleenex/LiLiPUT) (пристапено на 1.7.2017)

|  |  |
| --- | --- |
| Stub icon | *Оваа медицинска статија е никулец. Можете да помогнете со тоа што ќе ја проширите.** п
* р
* у
 |


|  |  |  |  |
| --- | --- | --- | --- |
| 

| * п
* р
* у
Малнутриција |
| --- |
|  |
| 
* Квашиоркор
* Бери-бери
* Рахитис
* Скорбут

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85143963
* NDL: 00564727

 |

 |
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Месечина|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

Месечина од ванила
***Месечина од ванила*** е загрозен вид ванила што се наоѓа само во Шри Ланка.

Наводи
------

Надворешни врски
----------------

* Културен лист.org[*мртва врска*]
**Јотролан** (трговско име **Isovist** ) е радиоконтрастно средство кое содржи јод, супстанца која се користи за подобрување на видливоста на телесните структури на сликите добиени со техники на снимање со рендген.

Од 2021 година, не е познато дали сè уште се продава некаде во светот.

Медицинска употреба
-------------------

Посебно се користел за сликање на просторите што го опкружуваат централниот нервен систем, како што се коморите, по инјектирање во рбетномозочната течност ; а исто така и за ангиографија (слика на крвни садови), урографија (слика на уринарниот тракт ) и хистеросалпингографија (слика на матката и јајцеводите ).  Можел да се користи и за сликање на заеднички простори и при ендоскопска ретроградна холангиопанкреатографија (ERCP). [  ]

Контраиндикации
---------------

Хистеросалпингографијата е контраиндицирана за време на бременост и за време на акутно воспаление во карличниот регион.

Несакани ефекти
---------------

Најчести несакани ефекти се гадење и повраќање. Црвенило и жешко чувство на кожата се релативно чести кога лекот се инјектира преку вена. Кога се инјектира во рбетномозочната течност, главоболката е меѓу најчестите негативни ефекти, а понекогаш може да се појави конфузија или халуцинации. Забележани се и реакции слични на алергија како треска, хипотензија (низок крвен притисок) и шок.

Интеракции
----------

Интеракциите со лекови се слични на другите контрастни агенси што содржат јод. Јод-131, радиоактивен изотоп кој се користи за снимање на тироидната жлезда ( сцинтиграфија ) и терапија на карциноми на тироидната жлезда, може да биде помалку ефикасен кога се користи во рок од две до шест недели по примената на јотролан поради резидуалниот јод кој го има уште во телото на пациентот. Јотролан може да го забави излачувањето на лекот за дијабетес, метформин, што потенцијално резултира со млечна ацидоза.

Хемија и механизам на дејство
-----------------------------

Хемиски, супстанцијата е димер на тријодиран дериват на изофтална киселина. Атомите на јод лесно ги апсорбираат рендгенските зраци, подобрувајќи го контрастот во сликите на телото со Х-зраци. Тој е нејонски, но растворлив е во вода.

Наводи
------

1. ↑  „[The new nonionic contrast preparation for myelography iotrolan]". *Zhurnal Voprosy Neirokhirurgii Imeni N. N. Burdenko* (Russian) (2): 35–6. 1994. PMID 8209595.CS1-одржување: непрепознаен јазик (link)
2. 1 2 3 4 5  Haberfeld H, уред. (2020). *Austria-Codex* (German). Vienna: Österreichischer Apothekerverlag. Isovist 240 mg J/ml-Stechampulle; Isovist 280 mg J/ml-parenterale Röntgenkontrastmittellösung.CS1-одржување: непрепознаен јазик (link)
3. ↑  „Package insert". Архивирано од изворникот на 2019-08-25. Посетено на 2011-09-16.
**Килијан Марфи** (англиски: *Cillian Murphy*; р. 25 мај 1976 г.) — ирски театрален и филмски глумец, носител на „Ирската телевизиска и филмска награда" и предложен за Златен глобус, БАФТА, Сатурн и Сателит. Познати филмови со негово учество се *28 дена подоцна*, *Студена планина*, *Бетмен: Почеток*, *Темниот витез*, *Почеток*, *Подемот на Темниот витез*, *Peaky Blinders,*  *Опенхајмер* и други. Критичарите го ценат за неговата камелеонска преобразба во различни улоги и прекрасните сини очи.

Наводи
------

1. ↑  Grainger, Laura (2023-07-04). „'Cillian': The correct pronunciation and meaning behind Oppenheimer star's name". *Irish Star*. Архивирано од изворникот 6 November 2023. Посетено на 2023-07-25.
2. ↑  Clarke, Donald; Brady, Tara (13 June 2020). „The 50 greatest Irish film actors of all time". *Irish Times*. Архивирано од изворникот 5 August 2020. Посетено на 14 June 2020.

Надворешни врски
----------------

|  |  |
| --- | --- |
| Ризница | „Килијан Марфи" на Ризницата ? |

* Килијан Марфи на  Семрежната филмска база на податоци (англиски)
**Лазар Димитров Бицанов** — македонски револуционер, учесник во македонското револуционерно движење, член на Македонската револуционерна организација.

Животопис
---------

Лазар Бицанов и Христо Иванов - Мајсторчето
Бицанов е роден во селото Зелениче, Леринско, тогаш во Османлиското Царство. Влегува во редовите на ВМОРО по што во 1899 г. станува претседател на револуционерниот комитет во родното Зелениче заедно со Стојането. Влегува во група за доставки на оружје заедно со Пандил Шишков, Дине Абдураманов и Стефан Настев, а покасно и во околискиот револуционерен комитет во Лерин. Во 1905 г. е осуден на 15 години затвор. Амнестиран е по Младотурската револуција во 1908 година.

Учествувал во Првата светска војна. На 25 декември 1916 г. бил запишан за подофицер во Партизанската чета на Никола Лефтеров.

Бицанов го основал на Леринско благотворително братство во август 1919 г. Учествувал како делегат од Леринското добротворно братство на обединувачкиот конгрес на Сојузот на македонските емигрантски организации во јануари 1923 година.

Тој бил деец на Илинденската организација и во 1927 г. бил избран како нејзин раководител.

Наводи
------

1. ↑  Спомени на Георги Попхристов
2. ↑  Николов, Борис Й (2001). *Вътрешна македоно-одринска революционна организация: Войводи и ръководители (1893-1934): Биографично-библиографски справочник*. София: Издателство „Звезди". стр. 18. ISBN 954-9514-28-5.
3. ↑  Лефтеров, Живко. Съ Бога напред... за Македония. Капитан Никола Лефтеров в борбите на българите за национално обединение. София, МНИ, 2021. с. 237.
4. ↑  Райчевски, Стоян (2016). *Бежанците от Македония и техните братства в България*. София: Захарий Стоянов. стр. 577.
5. ↑  НБКМ-БИА C VIII 38
6. ↑  Михайловъ, Иванъ (1973). *Спомени IV. Освободителна борба 1924 – 1934 г. (продължение)* (PDF). Western Newspaper Publishing Co. Inc. стр. 432.
**„Неверојатната судбина на Амели Пулен"** (француски: *Le Fabuleux Destin d’Amélie Poulain*) — француско-германски филм од 2001 година, во режија на Жан-Пјер Жене (Jean-Pierre Jeunet), кој е автор и на сценариото, заедно со Гијом Лоран (Guillaume Laurant). Директор на фотографијата е Бруно Делбонел (Bruno Delbonnel). Музиката за филмот ја компонирал Јан Тиерсен, а главната музичка тема, „Животот на Амели" (La Valse d’Amelie) станал еден вид химна на Париз. Главните улоги ги играат: Одри Тату (Audrey Tautou), Матје Касовиц (Mathieu Kassovitz), Лорела Кравота (Lorella Cravotta), Серж Мерлан (Serge Merlin), Жамел Дебузе (Jamel Debbouze) и Клотилд Моле (Clotilde Mollet). Филмот бил номиниран за наградите „Златен глобус" за најдобар странски филм и за „Оскар" во пет категории. Во 2002 година, филмот ја освоил Европската награда за најдобар филм, а освоил и други награди, како: БАФТА за најдобро сценарио, „Цезар" за најдобар филм и најдобра режија итн. Филмот раскажува необична приказна за симпатичен и добронамерен лик при што си поигрува со необичните животни „совпаѓања", со длабока космичка порака поврзана со смислата на животот. Филмот е богат со хумор, со фантазија, со наративна инвентивност и со прекрасни визуелни композиции. Ова е најпознатиот филм на Жан Пјер Жене: веднаш по премиерата, филмот ги освоил симпатиите на публиката, како и на критиката, а две децении подоцна стекнал култен статус. Според ликот на Амели е создаден мјузикл, а по неа е именуван нов вид жаба.

Синопсис
--------

Амели Пулен (ја игра Тоту) е девојче кое рано останува без мајка, а потоа расте лишена од родителската љубов на татко ѝ. Кога станува возрасна, таа се иселува од домот и се вработува како келнерка во барот „Две ветерници". Еден ден, таа случајно открива метална кутија со ситни играчки, која му припаѓала не детето кое некогаш живеело во нејзиниот стан. Таа си поставува задача да го пронајде сопственикот и му ја враќа кутијата, со што многу го усреќува. Така, кај неа се јавува идејата скришно да им помага на малите, несреќни луѓе. Оттука, таа се обидува да ги реши љубовните проблеми на една продавачка во барот, му прави друштво на стариот сликар во соседството, му ја враќа самодовербата на младиот помошник на локалната тезга, а го казнува лошиот сопственик на тезгата. Еднаш, Амели здогледува непознат млад човек, кој ги собира искинатите фотографии на луѓето кои се фотографирале на автоматите во метрото. Кога нему му испаѓа куферот во кој го чува албумот со фотографиите, Амели стапува во контакт со него и му го враќа албумот. Истовремено, таа се вљубува во него, закажува средби со него, но постојано ги избегнува, зашто нема храброст да се соочи со човекот кој го сака. Најпосле, нејзиниот сосед-сликар и колешката од барот ѝ помагаат да ја победи нерешителноста и Амели конечно се среќава со саканиот, со што ја пронаоѓа и својата среќа.

Наводи
------

1. ↑  HRT, Amelie, francusko-njemački film (пристапено на 26.3.2020)
2. ↑  НЕВЕРОЈАТНАТА СУДБИНА НА АМЕЛИ ПУЛЕН (пристапено на 26.2.2024)
3. ↑  HRT, Amelie, francusko-njemački film (пристапено на 26.3.2020)
**„Љубен Лапе"** — основно училиште во населбата Аеродром, општина Аеродром. Во минатото училиштето го носело името на Видое Смилевски - Бато, кое подоцна било преименувано во чест на големиот македонски историчар Љубен Лапе.

Лого на училиштето
------------------

Лого на училиштето

Химна на училиштето
-------------------

Песна за нашиот Патрон
----------------------

**Љ**убов срце полно на
**У**чителот, историчар прв.
**Б**иело тоа силно
во преграб со врагот клет.
**Е**х, свиено ко ноќна мора
со исконска желба
за новата зора.
**Н**еврат го пратил тој
од дедовиот праг.
**Л**икувал исправено и гордо
пред мојот и твојот сој.
**А** денес се времиња јасни,
историчари, академици смели
**П**ишуваат за делата твои
со срца горешти, врели.
**Е**днаш било и останало,
историјата - учителка стара
го врамила твоето дело
на секоја твоја страна.

Љубен Лапе 25 години
--------------------

Со богата културно – уметничка програма во холот на ОУ „Љубен Лапе", денеска, 21 октомври 2011 година (петок) се одбележа 25–годишнината од постоењето на училиштето.

На роденденската прослава, учениците од одделенска и предметна настава под мотото „Училишни радости пронижани со едукација, воспитување, успеси и другарување", изведуваа најразлични музички точки, хорски и оркестарски изведби, а се читаа и рецитали и драмски литературни творби.

На прославата покрај претставниците од Општина Аеродром, присуствуваа и голем број ученици, родители и наставници.

Освоени награди
---------------

Познати личности кои учеле во ова училиште:
-------------------------------------------

Познати личности кои предавале во ова училиште
----------------------------------------------

Наводи
------

1. ↑  „Пристапни рампи за инвалидизираните лица во ОУ „Љубен Лапе"". Утрински Весник. 29 март 2010. Посетено на 2010-09-10.
2. ↑  „ОУ „Љубен Лапе" - Комплетно реновирано". Општина Аеродром. 22 август 2012. Архивирано од изворникот на 2012-09-05. Посетено на 2012-08-22.
**„Шериф вонземјанин..."** (италијански: *Uno sceriffo extraterrestre... poco extra e molto terrestre*) — филм на режисерот Мишел Лупо од 1979 година. Главните улоги ги играат: Бад Спенсер, Рајмонд Хармсторф и Кари Гифи.

Синопсис
--------

Еден млад човеколил вонземјанин паѓа на Земјата и налетува на стариот шериф во еден мал град во Џорџија. Вонземјанинот сака да му помогне на шерифот да реши еден необичен и тежок случај. (, 1979.) Али шериф не жели помоћ од "детета"..Улоге: Бад Спенсер, Рајмонд Хармсторф, Кари Гифи.Режија: .

  

24.2.2024.https://

Наводи
------

1. ↑  Шериф и клинац из свемира (пристапено на 24.2.2024)
**Линија на зората** (латински *white line*), во стоматологија,е хоризонтална лента на букалната слузница (внатрешната површина на образот), на ниво со оклузија (рамнина на гризење). Обично се протега од комисијата до задните заби и може да се прошири до слузницата на внатрешната усна и аглите на устата.

Линеа алба е вообичаен наод и најверојатно поврзан со притисок, иритација на триење или траума при цицање од површините на лицето на забите. Може погрешно да се смета за лезија која бара третман и може да се најде кај поединци кои џвакаат тутун.

Клинички размислувања
---------------------

* Linea alba обично е присутна билатерално
* Тоа е ограничено на области со забни заби (т.е. во области каде што недостасуваат заби линијата нема да биде отсутна - освен ако не се носи протеза)
* Претставува асимптоматска, линеарна елевација, со белузлава боја, на ниво на оклузалната линија на забите

Третман
-------

Третманот не е потребен.

Наводи
------

1. ↑  What is Linea Alba?

Надворешни врски
----------------

* Image - TheFreeDictionary
* Image - Plymouth, MN dentist
Палатата Ших Ванг е седиштето на Националниот научно-истражувачки компјутерски центар за енергетика при Националната лабораторија „Лоренс Беркли".
**Националниот научно-истражувачки компјутерски центар за енергетика** (**НЕРСК** од англиски: *National Energy Research Scientific Computing Center (NERSC)*) на САД е завод со суперкомпјутер, кој е менаџиран од страна на Националната лабораторија „Лоренс Беркли" за Канцеларијата за наука при американскиот Департмент за енергетика. Како главен компјутерски центар со високи перформанси за Канцеларијата, НЕРСК има системи кои ги користат повеќе од 7000 научници во бројни национални лаборатории и универзитети низ САД. Најновиот и наголем суперкомпјутер на НЕРСК е Кори (англиски: *Cori*), кој според TOP500 списокот од ноември 2016 година е рангиран како петти најбрз суперкомпјутер во светот. НЕРСК се наоѓа на главниот кампус на лабораторијата во Беркли, Калифорнија, САД.

Наводи
------

1. ↑  „Cori". *www.nersc.gov*. Архивирано од изворникот на 2020-06-11. Посетено на 2020-06-15.